Nariadenie Komisie (EHS) č. 1486/93
z 16. júna 1993
o klasifikácii niektorých tovarov v kombinovanej nomenklatúre
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [1], v znení nariadenia Komisie (EHS) č. 1001/93 [2], najmä jeho článok 9,
keďže aby sa zabezpečilo jednotné používanie kombinovanej nomenklatúry priloženej k spomínanému nariadeniu, je potrebné prijať opatrenia týkajúce sa klasifikácie tovarov uvedených v prílohe tohto nariadenia;
keďže nariadenie (EHS) č. 2658/87 určilo všeobecné pravidlá pre interpretáciu kombinovanej nomenklatúry a tieto pravidlá platia aj pre všetky ostatné nomenklatúry, ktoré z neho úplne alebo čiastočne vychádzajú alebo ktoré k nemu pridávajú ďalšie podrozdelenia a ktoré sú určené špecifickými ustanoveniami spoločenstva s ohľadom na používanie tarifných a iných opatrení, týkajúcich sa obchodu s tovarmi;
keďže podľa uvedených všeobecných pravidiel tovary opísané v stĺpci 1 tabuľky priloženej k tomuto nariadeniu musia byť klasifikované podľa vhodných číslelných znakov (KN) uvedených v stĺpci 2 z dôvodov určených v stĺpci 3;
keďže je vhodné, aby informácie o záväzných sadzbách vydané colnými orgánmi členských štátov v súvislosti s klasifikáciou tovarov v kombinovanej nomenklatúre a ktoré nie sú v súlade s právami zriadenými týmto nariadením, mohli byť ďalej uvádzané ich vlastníkom v súlade s ustanoveniami článku 6 nariadenia Komisie (EHS) č. 3796/90 [3], v znení nariadenia (EHS) č. 2674/92 [4], počas obdobia troch mesiacov, ak bola uzatvorená záväzná zmluva podľa článku 14 (3) a) alebo b) nariadenia Rady (EHS) č. 1715/90 [5];
keďže opatrenia určené v tomto nariadení sú v súlade so stanoviskom Výboru pre nomenklatúru,
PRIJALA TOTO NARIADENIE:
Článok 1
Tovary opísané v stĺpci 1 priloženej tabuľky sú teraz klasifikované v rámci kombinovanej nomenklatúry pod vhodnými kódmi KN, uvedenými v stĺpci 2 uvedenej tabuľky.
Článok 2
Informácie o záväzných sadzbách vydané colnými orgánmi členských štátov, ktoré nie sú v súlade s právami zriadenými týmto nariadením, môžu byť ďalej uvádzané v súlade s ustanoveniami článku 6 nariadenia (EHS) č. 3796/90 počas obdobia troch mesiacov vlastníkom, ak bola uzatvorená záväzná zmluva podľa článku 14 (3) a) alebo b) nariadenia (EHS) č. 1715/90.
Článok 3
Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 16. júna 1993